

 GRADSKO VIJEĆE

# KLASA:024-05/22-01/05

# URBROJ:2186-16-02/1-22-2

Ludbreg, 24. svibnja 2022.

**Z A P I S N I K**

**s 10. sjednice Gradskog vijeća Grada Ludbrega održane dana 24. svibnja 2022. godine u Centru za kulturu i informiranje “Dragutin Novak” Ludbreg s početkom u 17,00 sati.**

 Predsjednik Gradskog vijeća Grada Ludbrega Darko Jagić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 13 vijećnika nazočno 10 vijećnika, da se mogu donositi pravovaljane odluke, te je otvorio 10. sjednicu Gradskog vijeća.

**NAZOČNI VIJEĆNICI**: Tihomir Horvat, Anica Happ, Darko Jagić, Maca Jančić, Gordana Loparić, Ivana Škorjanec, Marija Schubert, Krešimir Horvat, Kristina Mirčetić Petrin i Goran Križanić.

Za sjednicu su se ispričali vijećnici Igor Franolić, Zlatko Sova i Jasminka Topolko.

 Pored vijećnika, sjednici su nazočni gradonačelnik Grada Ludbrega Dubravko Bilić, pročelnica Upravnog odjela za financije i komunalni sustav Irena Kučina, pročelnica Upravnog odjela za razvojne projekte, društvene djelatnosti i lokalnu samoupravu Erina Stančin, voditeljica Odsjeka za lokalnu samoupravu i opće poslove Mirjana Balažinec te predstavnici sredstava javnog priopćavanja.

Predsjednik Gradskog vijeća napomenuo je da prema Poslovniku Gradskog vijeća na početku sjednice – u tijeku «aktualnog sata», a prije prelaska na dnevni red, vijećnici mogu postavljati vijećnička pitanja gradonačelniku i pročelnicama upravnih tijela u svezi poslova iz njihova djelokruga.

 Isto tako vijećnici mogu postavljati pitanja koja se odnose na rad i djelokrug Gradskog vijeća i njegovih radnih tijela, gradonačelnika i njegovih radnih tijela, mjesnih odbora, upravnih tijela Grada, trgovačkih društava u kojima Grad ima udjele, javnih ustanova kojima je Grad osnivač, pravnih osoba koje se financiraju iz proračuna Grada, te drugih pravnih osoba koje imaju javne ovlasti i obavljaju ih na području Grada Ludbrega.

 Člancima 63. i 64. Poslovnika Gradskog vijeća Grada Ludbrega utvrđen je način postavljanja pitanja i davanja odgovora pa poziva vijećnike i ovlaštenike za davanje odgovora kojima će pitanja biti postavljena, da se istog pridržavaju.

 Vijećnička pitanja postavili su vijećnici slijedećim redoslijedom:

 **Krešimir Horvat –** ima dva pitanja za gradonačelnika. „Prvo pitanje vezano je uz Zajednicu sportskih udruga. Evo, završavaju prvenstva kao košarkaško, rukometno, nogometno, a imam informaciju iz klubova da su tek prošli tjedan dobili onu prvu ratu novaca koja ide za Zajednicu sportskih udruga. Klubovima su novci potrebni u prvenstvu za suce, organizaciju prijevoza kao i ostale tekuće troškove koji oni imaju u periodu kad traju prvenstva. Zanima ga što se desilo, odnosno što se dešava između Zajednice športskih udruga i Grada Ludbrega, odnosno zašto se toliko kasnilo s isplatom novaca.

Drugo pitanje je kad kreće izgradnja bazena. Barem nekakav okviran datum, da ne bi bilo kao što sam postavio na Županijskoj skupštini pitanje za kružni tok u Selniku pa mi je župan odgovorio iduće godine. To već slušamo par godina zato bih vas molio nekakav okviran datum, nekakav okviran plan da se imamo za što uhvatiti jer mene je ovaj odgovor župana za kružni tok u Selniku podsjetio na onu poruku kako zna biti u gostionama sutra je sve besplatno pa dođite sutra pa je opet sve besplatno i tak svake godine te mislim da to nije bio konkretan odgovor, a ja vas sad pitam konkretno za bazene u Ludbregu.“

 **Gordana Loparić –** zapravo ne bi postavila pitanje gradonačelniku nego bi ga zamolila da nas kratko informira o stanju u Srednjoj školi Ludbreg. „Evo, na pragu smo novih upisa nove školske godine, da li se prati situacija u privredi i da li se prema tome upisuju profili zanimanja u Srednjoj školi Ludbreg i da li u suradnji sa Županijom, obzirom da znamo da je ona pod njihovom ingerencijom, možda se radi na razvojnom proširenju kapaciteta. Znamo da je problem mali prostor, dvorana, praksa, a možda nemamo kvantitetu, ali imamo jako dobro kvalitetu i trebalo bi tako dalje nastaviti.“

 **Ivana Škorjanec –** ima jedno pitanje za gradonačelnika. „U prethodnom pitanju se gradonačelnik osvrnuo već na pitanje EU projekata vezano uz izgradnju bazena, a mene zanima obzirom da smo već dobro zakoračili u novu financijsku perspektivu 2021.-2027. vezano uz EU fondove, zanima me jesu li Gradu Ludbregu odobreni kakvi novi projekti i što nam slijedi po tom pitanju dalje.“

 **Kristina Mirčetić Petrin –** ima dva pitanja za gradonačelnika. „Prvo se odnosi na ovaj sportski park koji je zamišljen oko atletske staze, zanima me naime, pošto je projekat napravljen i za nogometno igralište s umjetnom travom i predviđa se izrada teniskih terena pa me samo me zanima kada bi se mogla očekivati realizacija jednog i drugog.

Drugo pitanje se odnosi na vodovod u Vinogradima Ludbreškim. Naime, za neke odvojke, odnosno ulice u Vinogradima Ludbreškim je još 2019. ili 2020. izrađena tehnička dokumentacija i troškovnik, no međutim nije se još ništa realiziralo. Zanima me gdje je zapelo i kad bi se to moglo očekivati.“

 **Tihomir Horvat –** ima pitanje za gradonačelnika. „Čuli smo da je pitanje bilo postavljeno na Županijskoj skupštini, a mene isto zanima. Prošle godine je trebao biti realiziran kružni tok na prijelazu prema Selniku, pa me zanima ima li kakvih informacija o tome te kakvo je stanje sa izgradnjom kružnih tokova na području grada Ludbrega.“

 **Marija Schubert –** ima jedno komunalno pitanje za gradonačelnika. **„**Naime, Ludbrežani me pitaju što se događa da se autima parkiraju po atletskoj stazi i nadovezano pitanje za tu lokaciju je ona staza koja vodi pored igrališta Podravine, sužena je, nasipanim kamenjem pa molim da nam objasnite o čemu se radi.“

 **Goran Križanić –** ima jedno pitanje za gradonačelnika. „Građani mjesta Poljanec su me zamolili da pitam gradonačelnika da li se nešto poduzima vezano za sigurnost u prometu u njihovom mjestu pošto znamo da se kompletno naselje nalazi uz D2 prometnicu**,** to je nekih 2 km dužine, imaju samo dva pješačka prijelaza, a promet je iz dana u dan sve intenzivniji, veće su brzine.. Jeste li se obratili možda nekim dopisom Hrvatskim cestama da se tu postavi nekakav znak, nekakva signalizacija – palim crveno, prevelika brzina ili nešto slično. Mislim da je to aktualno i za druga naselja tipa Bolfan i Globočec, Čukovec, mada tu i jesu neke signalizacije, ali u Poljancu je zbilja vrlo opasno.“

 **Anica Happ-** ima jedno pitanje za gradonačelnika. „Ulazeći u zgradu u kojoj se sada nalazimo, primjetila sam da su još uvijek radovi na našoj kinodvorani i ja bih voljela, a vjerojatno i neki od naših slušatelja i građani bi voljeli znati kad ćemo sjesti u našu kinodvoranu i pogledati prvi film.“

 *Odgovore na sva vijećnička pitanja dao je gradonačelnik Grada Ludbrega Dubravko Bilić.*

 Obzirom da više nije bilo vijećničkih pitanja, predsjednik Gradskoga vijeća Grada Ludbrega – g. Darko Jagić zaključio je aktualni sat.

 S obzirom da su vijećnici za današnju 10. sjednicu Gradskoga vijeća primili poziv s predloženim dnevnim redom današnje sjednice, predsjednik je pitao nazočne vijećnike da li ima eventualno kakvih izmjena ili dopuna u odnosu na predloženi dnevni red.

 Konstatirao je da se nitko nije javio za izmjene ili dopune dnevnog reda današnje 10. sjednice Gradskoga vijeća.

 Potom je za današnju 10. sjednicu Gradskog vijeća Grada Ludbrega predložio slijedeći:

**D N E V N I R E D**

1. Verifikacija zapisnika 9. sjednice Gradskoga vijeća Grada Ludbrega
2. Izvješće o radu gradonačelnika za srpanj-prosinac 2021. godine
3. Prijedlog Odluke o donošenju V. izmjena i dopuna Prostornog plana uređenja Grada Ludbrega
4. Prijedlog Odluke o donošenju VI. izmjena i dopuna Urbanističkog plana uređenja Ludbreg
5. Prijedlog Odluke o prodaji dionica društva „Termoplin“ d.d. Varaždin
6. Prijedlog Odluke o autotaksi prijevozu na području Grada Ludbrega
7. Prijedlog Odluke o raspisivanju javnog natječaja za prodaju poljoprivrednog

 zemljišta u vlasništvu Republike Hrvatske na području Grada Ludbrega

1. Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ludbrega
2. Prijedlog Odluke o prihvaćanju zahtjeva društva ŠLJUNČARA-TRANSPORTI SMONTARA d.o.o., za produljenje roka za izgradnju gospodarskih objekata
3. Prijedlog Odluke o prihvaćanju zahtjeva društva INOXMONT d.o.o., za produljenje roka za izgradnju stambenog ili stambeno-poslovnog objekta
4. Prijedlog Odluke o ukidanju svojstva javnog dobra u k.o. Vinogradi Ludbreški – put Katalena
5. Prijedlog Rješenja o prihvaćanju ponude za kupnju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara
6. Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2021. g.
7. Izvedbeni plan akcije „Grad Ludbreg- prijatelj djece“ za 2022. godinu
8. Prijedlog Etičkog kodeksa nositelja političkih dužnosti u Gradu Ludbregu
9. a) Prijedlog Odluke o donošenju Procjene ugroženosti od požara i

 tehnološke eksplozije za Grad Ludbreg i Plana zaštite od požara za

 Grad Ludbreg

 b) Prijedlog Procjene ugroženosti od požara i tehnološke eksplozije za

 Grad Ludbreg

 c) Prijedlog Plana zaštite od požara za Grad Ludbreg

1. Prijedlog Godišnjeg provedbenog plana unaprjeđenja zaštite od požara za područje Grada Ludbrega za 2022. godinu
2. Izvješće o stanju zaštite od požara na području Grada Ludbrega za 2021. godinu
3. Izvješće o izvršenju Plana djelovanja Grada Ludbrega u području prirodnih nepogoda za 2021. godinu

 **Predsjednik Gradskog vijeća Grada Ludbrega Darko Jagić, po obavljenom glasovanju, konstatirao je da je predloženi dnevni red 10. sjednice Gradskoga vijeća Grada Ludbrega prihvaćen JEDNOGLASNO, s 10 glasova „ZA“.**

Prelazi se na rješavanje po pojedinim točkama dnevnoga reda

**……………………….**

**Točka 1.**

**Verifikacija zapisnika 9. sjednice Gradskog vijeća Grada Ludbrega**

 **Primjedbi na Zapisnik nije bilo, pa je predsjednik Gradskoga vijeća iste stavio na glasovanje, te je konstatirao da je Zapisnik 9. sjednice Gradskoga vijeća Grada Ludbrega jednoglasno verificiran.**

 (Zapisnik 9. sjednice Gradskoga vijeća Grada Ludbrega KLASA:024-05/22-01/04, URBROJ:2186-16-02/1-22-2 sastavni je dio ovog Zapisnika)

**……………………….**

 **Točka 2.**

**Izvješće o radu gradonačelnika za srpanj-prosinac 2021. godine**

Izvješće o radu za srpanj-prosinac 2021. godine podnio je gradonačelnik Grada Ludbrega Dubravko Bilić prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 U pojedinačnoj raspravi je sudjelovao vijećnik Krešimir Horvat.

**Gradsko vijeće Grada Ludbrega JEDNOGLASNO JE – s 10 glasova „ZA“ usvojilo Izvješće o radu gradonačelnika za srpanj-prosinac 2021. godine.**

(Izvješće o radu gradonačelnika za srpanj-prosinac 2021. godine KLASA:021-01/21-01/10, URBROJ:2186-16-01/1-22-3 i Zaključak o prihvaćanju izvješća KLASA:021-01/21-01/10, URBROJ:2186-16-02/1-22-4, sastavni su dijelovi ovog Zapisnika).

**……………………….**

**Točka 3.**

**Prijedlog** **Odluke o donošenju V. izmjena i dopuna Prostornog plana uređenja Grada Ludbrega**

Prijedlog Odluke o donošenju V. izmjena i dopuna Prostornog plana uređenja Grada Ludbrega obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Rasprave po ovoj točci dnevnog reda nije bilo.

**Gradsko vijeće Grada Ludbrega JEDNOGLASNO JE – s 10 glasova „ZA“ donijelo Odluku o donošenju V. izmjena i dopuna Prostornog plana uređenja Grada Ludbrega.**

(Odluka o donošenju V. izmjena i dopuna Prostornog plana uređenja Grada Ludbrega KLASA:350-02/21-01/03, URBROJ:2186-16-02/1-22-100 sastavni je dio ovog zapisnika).

**……………………….**

**Točka 4.**

 **Prijedlog Odluke o donošenju VI. izmjena i dopuna Urbanističkog plana uređenja Ludbreg**

 Prijedlog Odluke o donošenju VI. izmjena i dopuna Urbanističkog plana uređenja Ludbreg obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 U pojedinačnoj raspravi su sudjelovali vijećnici Krešimir Horvat i Kristina Mirčetić Petrin te gradonačelnik Dubravko Bilić.

**Gradsko vijeće Grada Ludbrega JEDNOGLASNO JE – s 10 glasova „ZA“ donijelo Odluku o donošenju VI. izmjena i dopuna Urbanističkog plana uređenja Ludbreg.**

(Odluka o donošenju VI. izmjena i dopuna Urbanističkog plana uređenja Grada Ludbrega KLASA:350-02/21-01/04, URBROJ:2186-16-02/1-22-55 sastavni je dio ovog zapisnika).

……………………….

**Točka 5.**

**Prijedlog** **Odluke** **o prodaji dionica društva „Termoplin“ d.d. Varaždin**

Prijedlog Odluke o prodaji dionica društva „Termoplin“ d.d. Varaždin obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 U pojedinačnoj raspravi su sudjelovali vijećnici Krešimir Horvat i Marija Schubert te gradonačelnik Dubravko Bilić.

**Gradsko vijeće Grada Ludbrega JEDNOGLASNO JE – s 10 glasova „ZA“ donijelo Odluku o prodaji dionica društva „Termoplin“ d.d. Varaždin**

(Odluka o prodaji dionica društva „Termoplin“ d.d. Varaždin KLASA:943-05/22-01/01, URBROJ:2186-16-02/1-22-5 sastavni je dio ovog Zapisnika.)

**……………………….**

*Nakon 5. točke dnevnog reda, predsjednik Gradskog vijeća g. Darko Jagić najavio je stanku od 15 minuta (u 18:53 sati). Nakon stanke, prelazi se na točku 6. dnevnog reda.*

**……………………….**

**Točka 6.**

**Prijedlog Odluke** **o autotaksi prijevozu na području Grada Ludbrega**

Prijedlog Odluke o autotaksi prijevozu na području Grada Ludbrega obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 Rasprave po ovoj točci dnevnog reda nije bilo.

**Gradsko vijeće Grada Ludbrega JEDNOGLASNO JE bez rasprave – s 10 glasova „ZA“ donijelo Odluku o autotaksi prijevozu na području Grada Ludbrega**

(Odluka o autotaksi prijevozu na području Grada Ludbrega KLASA:340-05/22-01/01, URBROJ:2186-16-02/1-22-1 sastavni je dio ovog Zapisnika.)

**……………………….**

**Točka 7.**

**Prijedlog Odluke** **o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Grada Ludbrega**

Prijedlog Odluke o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Grada Ludbrega obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 Rasprave po ovoj točci dnevnog reda nije bilo.

**Gradsko vijeće Grada Ludbrega JEDNOGLASNO JE bez rasprave – s 10 glasova „ZA“ donijelo Odluku o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Grada Ludbrega**

(Odluka o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Grada Ludbrega KLASA:320-02/21-01/1, URBROJ:2186-16-02/1-22-21 sastavni je dio ovog Zapisnika.)

**……………………….**

**Točka 8.**

**Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ludbrega**

Prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ludbrega obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

U pojedinačnoj raspravi su sudjelovali vijećnik Krešimir Horvat te pročelnica Upravnog odjela za financije i komunalni sustav Irena Kučina.

**Gradsko vijeće Grada Ludbrega JEDNOGLASNO JE– s 10 glasova „ZA“ donijelo Odluku o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ludbrega**(Odluka o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ludbrega KLASA:320-02/21-01/1, URBROJ:2186-16-02/1-22-23 sastavni je dio ovog Zapisnika.)

**……………………….**

**Točka 9.**

**Prijedlog Odluke o prihvaćanju zahtjeva društva ŠLJUNČARA-TRANSPORTI SMONTARA d.o.o., za produljenje roka za izgradnju gospodarskih objekata**

Prijedlog Odluke o prihvaćanju zahtjeva društva ŠLJUNČARA-TRANSPORTI SMONTARA d.o.o., za produljenje roka za izgradnju gospodarskih objekata obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

U pojedinačnoj raspravi su sudjelovali vijećnici Krešimir Horvat i Marija Schubert.

**Gradsko vijeće Grada Ludbrega je VEĆINOM GLASOVA – s 8 glasova „ZA“, 1 glas „SUZDRŽAN“ i 1 glas „PROTIV“ donijelo Odluku o prihvaćanju zahtjeva društva ŠLJUNČARA-TRANSPORTI SMONTARA d.o.o. za produljenje roka za izgradnju gospodarskih objekata.**

(Odluka o prihvaćanju zahtjeva društva ŠLJUNČARA-TRANSPORTI SMONTARA d.o.o. za produljenje roka za izgradnju gospodarskih objekata KLASA:360-01/22-01/01, URBROJ:2186-16-02/1-22-3 sastavni je dio ovog Zapisnika.)

**……………………….**

**Točka 10.**

**Prijedlog Odluke o prihvaćanju zahtjeva društva INOXMONT d.o.o., za produljenje roka za izgradnju stambenog ili stambeno-poslovnog objekta**

Prijedlog Odluke o prihvaćanju zahtjeva društva INOXMONT d.o.o., za produljenje roka za izgradnju stambenog ili stambeno-poslovnog objekta obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 Rasprave po ovoj točci dnevnog reda nije bilo.

**Gradsko vijeće Grada Ludbrega je VEĆINOM GLASOVA bez rasprave– s 9 glasova „ZA“ i 1 glas „PROTIV“ donijelo Odluku o prihvaćanju zahtjeva društva INOXMONT d.o.o., za produljenje roka za izgradnju stambenog ili stambeno-poslovnog objekta.**

(Odluka o prihvaćanju zahtjeva društva INOXMONT d.o.o., za produljenje roka za izgradnju stambenog ili stambeno-poslovnog objekta KLASA:360-01/22-01/01, URBROJ:2186-16-02/1-22-4 sastavni je dio ovog Zapisnika.)

**……………………….**

**Točka 11.**

**Prijedlog Odluke** **o ukidanju svojstva javnog dobra u k.o. Vinogradi Ludbreški – put Katalena**

Prijedlog Odluke o ukidanju svojstva javnog dobra u k.o. Vinogradi Ludbreški – put Katalena obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

Rasprave po ovoj točci dnevnog reda nije bilo.

**Gradsko vijeće Grada Ludbrega JDNOGLASNO JE bez rasprave– s 10 glasova „ZA“ donijelo Odluku o ukidanju svojstva javnog dobra u k.o. Vinogradi Ludbreški – put Katalena.**

(Odluka o ukidanju svojstva javnog dobra u k.o. Vinogradi Ludbreški – put Katalena KLASA:944-09/22-01/01, URBROJ:2186-16-02/1-22-1 sastavni je dio ovog Zapisnika.)

 **……………………….**

**Točka 12.**

**Prijedlog** **Rješenja o prihvaćanju ponude za kupnju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara**

Prijedlog Rješenja o prihvaćanju ponude za kupnju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 Rasprave po ovoj točci dnevnog reda nije bilo.

**Gradsko vijeće Grada Ludbrega JDNOGLASNO JE bez rasprave– s 10 glasova „ZA“ donijelo Rješenja o prihvaćanju ponude za kupnju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara.**

(Rješenje o prihvaćanju ponude za kupnju zemljišta za izgradnju trgovačkog centra u Ul. Rudolfa Fizira u Ludbregu – zapadno od objekta Spara

KLASA:944-01/21-01/10, URBROJ:2186-16-02/1-22-5 sastavni je dio ovog Zapisnika.)

**……………………….**

**Točka 13.**

**Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2021. g.**

Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2021. g. obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 U pojedinačnoj raspravi su sudjelovali vijećnici Maca Jančić, Krešimir Horvat, Marija Schubert te gradonačelnik Dubravko Bilić.

**Gradsko vijeće Grada Ludbrega je VEĆINOM GLASOVA – s 9 glasova „ZA“ i 1 glas „SUZDRŽAN“ donijelo Zaključak o prihvaćanju Izvješća Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2021. g..**

(Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2021. godinu KLASA:351-05/22-01/03, URBROJ:378-22-1 i Zaključak o prihvaćanju Izvješća Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2021. g. KLASA:351-05/22-01/03, URBROJ:2186-16-02/1-22-2 sastavni su dijelovi ovog Zapisnika.)

**……………………….**

*Nakon točke 13. dnevnog reda, vijećnik Krešimir Horvat se ispričao zbog napuštanja sjednice te je predsjednik Gradskog vijeća g. Darko Jagić konstatirao da je na sjednici sada prisutno 9 vijećnika od ukupno 13 vijećnika.*

***……………………….***

**Točka 14.**

**Izvedbeni plan akcije „Grad Ludbreg- prijatelj djece“ za 2022. godinu**

Izvedbeni plan akcije „Grad Ludbreg- prijatelj djece“ za 2022. godinu obrazložila je pročelnica Upravnog odjela za financije i komunalni sustav Irena Kučina prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

**Gradsko vijeće Grada Ludbrega JEDNOGLASNO JE bez rasprave– s 9 glasova „ZA“ donijelo Izvedbeni plan akcije „Grad Ludbreg- prijatelj djece“ za 2022. godinu**

(Izvedbeni plan akcije „Grad Ludbreg- prijatelj djece“ za 2022. godinu KLASA:021-01/20-01/04, URBROJ:2186-16-02/1-22-60 sastavni je dio ovog Zapisnika.)

**……………………….**

**Točka 15.**

**Prijedlog** **Etičkog kodeksa nositelja političkih dužnosti u Gradu Ludbregu**

Prijedlog Etičkog kodeksa nositelja političkih dužnosti u Gradu Ludbregu obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 U pojedinačnoj raspravi je sudjelovala vijećnica Marija Schubert.

**Gradsko vijeće Grada Ludbrega JEDNOGLASNO je– s 9 glasova „ZA“ donijelo Etički kodeks nositelja političkih dužnosti u Gradu Ludbregu.**

(Etičkog kodeksa nositelja političkih dužnosti u Gradu Ludbregu KLASA:004-02/22-01/01, URBROJ:2186-16-02/1-22-1 sastavni je dio ovog Zapisnika.)

**……………………….**

**Točka 16.**

**a) Prijedlog Odluke o donošenju Procjene ugroženosti od požara i**

**tehnološke eksplozije za Grad Ludbreg i Plana zaštite od požara za Grad**

**Ludbreg**

**b) Prijedlog Procjene ugroženosti od požara i tehnološke eksplozije za Grad**

**Ludbreg**

**c) Prijedlog Plana zaštite od požara za Grad Ludbreg**

Prijedlog Odluke o donošenju Procjene ugroženosti od požara i tehnološke eksplozije za Grad Ludbreg i Plana zaštite od požara za Grad Ludbreg, Prijedlog Procjene ugroženosti od požara i tehnološke eksplozije za Grad Ludbreg i Prijedlog Plana zaštite od požara za Grad Ludbreg obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

 Rasprave po ovoj točci dnevnog reda nije bilo.

**Gradsko vijeće Grada Ludbrega JEDNOGLASNO je, bez rasprave – s 9 glasova „ZA“ donijelo** **Odluku o donošenju Procjene ugroženosti od požara i tehnološke eksplozije za Grad Ludbreg i Plana zaštite od požara za Grad Ludbreg,** **Procjena ugroženosti od požara i tehnološke eksplozije za Grad**

**Ludbreg te Plana zaštite od požara za Grad Ludbreg**

(Odluka o donošenju Procjene ugroženosti od požara i tehnološke eksplozije za Grad Ludbreg i Plan zaštite od požara Grada Ludbrega KLASA:214-02/22-01/01, URBROJ:2186-16-02/1-22-18 , Procjena ugroženosti od požara i tehnološke eksplozije za GradLudbreg te Plana zaštite od požara za Grad Ludbreg sastavni su dijelovi ovog Zapisnika.)

**……………………….**

**Točka 17.**

**Prijedlog** **Godišnjeg provedbenog plana unaprjeđenja zaštite od požara za područje Grada Ludbrega za 2022. godinu**

Prijedlog Godišnjeg provedbenog plana unaprjeđenja zaštite od požara za područje Grada Ludbrega za 2022. godinu obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

**Gradsko vijeće Grada Ludbrega JEDNOGLASNO JE bez rasprave– s 9 glasova „ZA“ donijelo Godišnji provedbeni plan unaprjeđenja zaštite od požara za područje Grada Ludbrega za 2022. godinu.**

(Godišnji provedbeni plan unaprjeđenja zaštite od požara za područje Grada Ludbrega za 2022. godinu KLASA:245-02/22-01/02, URBROJ:2186-16-02/1-22-3 sastavni je dio ovog Zapisnika.)

**……………………….**

**Točka 18.**

 **Izvješće o stanju zaštite od požara na području Grada Ludbrega za 2021. godinu**

Izvješće o stanju zaštite od požara na području Grada Ludbrega za 2021. godinu obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

**Gradsko vijeće Grada Ludbrega JEDNOGLASNO JE bez rasprave– s 9 glasova „ZA“ usvojilo Izvješće o stanju zaštite od požara na području Grada Ludbrega za 2021. godinu.**

(Izvješće o stanju zaštite od požara na području Grada Ludbrega za 2021. godinu KLASA:245-01/22-01/01, URBROJ:2186-16-02/1-22-1 i Zaključak o prihvaćanju Izvješća KLASA:245-01/22-01/01, URBROJ:2186-16-02/1-22-2 sastavni su dijelovi ovog Zapisnika.)

**……………………….**

**Točka 19.**

**Izvješće o izvršenju Plana djelovanja Grada Ludbrega u području prirodnih nepogoda za 2021. godinu**

Izvješće o izvršenju Plana djelovanja Grada Ludbrega u području prirodnih nepogoda za 2021. godinu obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

 Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

**Gradsko vijeće Grada Ludbrega JEDNOGLASNO JE bez rasprave– s 9 glasova „ZA“ donijelo Zaključak o usvajanju Izvješća o izvršenju Plana djelovanja Grada Ludbrega u području prirodnih nepogoda za 2021. godinu**

(Zaključak o usvajanju Izvješća o izvršenju Plana djelovanja Grada Ludbrega u području prirodnih nepogoda za 2021. godinu KLASA:320-01/22-01/02, URBROJ:2186-16-02/1-22-2 i Izvješće o izvršenju plana djelovanja Grada Ludbrega u području prirodnih nepogoda za 2021. godinu KLASA:320-01/22-01/02, URBROJ:2186-16-01/1-22-1 sastavni su dijelovi ovog Zapisnika.)

 Budući da je dnevni red sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Darko Jagić zaključio je sjednicu u 20,18 sati i zahvalio se svima na učešću, strpljenju i raspravama.

 D o v r š e n o !

 ZAPISNIČAR: PREDSJEDNIK

 GRADSKOG VIJEĆA:

 Tina Novak Darko Jagić